CELEX: 22017D1070
Language: fi
Date: 2015-10-30 00:00:00
Title: ETA:n sekakomitean päätös N:o 281/2015, annettu 30 päivänä lokakuuta 2015, ETA-sopimuksen liitteen XVIII (Työterveys ja -turvallisuus, työoikeus sekä miesten ja naisten tasa-arvoinen kohtelu) muuttamisesta [2017/1070]

22.6.2017   
               
               
                  FI
               
               
                  Euroopan unionin virallinen lehti
               
               
                  L 161/71
               
            ETA:N SEKAKOMITEAN PÄÄTÖS
      N:o 281/2015,
      annettu 30 päivänä lokakuuta 2015,
      ETA-sopimuksen liitteen XVIII (Työterveys ja -turvallisuus, työoikeus sekä miesten ja naisten tasa-arvoinen kohtelu) muuttamisesta [2017/1070]
      ETA:N SEKAKOMITEA, joka
      ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
      sekä katsoo seuraavaa:
      
                  (1)
               
               
                  Tiettyjen työajan järjestämistä koskevien seikkojen sääntelystä sisävesiliikenteessä Euroopan sisävesiliikenneliiton (EBU), Euroopan laivurijärjestön (ESO) ja Euroopan kuljetustyöntekijöiden liiton (ETF) välillä tehdyn eurooppalaisen sopimuksen täytäntöönpanosta 19 päivänä joulukuuta 2014 annettu neuvoston direktiivi 2014/112/EU (1) olisi otettava osaksi ETA-sopimusta.
               
            
                  (2)
               
               
                  Sen vuoksi olisi muutettava ETA-sopimuksen liitettä XVIII,
               
            ON HYVÄKSYNYT TÄMÄN PÄÄTÖKSEN:
      1 artikla
      Lisätään ETA-sopimuksen liitteessä XVIII olevan 32k kohdan (Euroopan parlamentin ja neuvoston direktiivi 2008/104/EY) jälkeen kohta seuraavasti:
      
         
                     ”32l.
                  
                  
                     
                        32014 L 0112: Neuvoston direktiivi 2014/112/EU, annettu 19 päivänä joulukuuta 2014, tiettyjen työajan järjestämistä koskevien seikkojen sääntelystä sisävesiliikenteessä Euroopan sisävesiliikenneliiton (EBU), Euroopan laivurijärjestön (ESO) ja Euroopan kuljetustyöntekijöiden liiton (ETF) välillä tehdyn eurooppalaisen sopimuksen täytäntöönpanosta (EUVL L 367, 23.12.2014, s. 86)”.
                  
               
      2 artikla
      Direktiivin 2014/112/EU islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
      3 artikla
      Tämä päätös tulee voimaan 1 päivänä marraskuuta 2015, jos kaikki ETA-sopimuksen 103 artiklan 1 kohdan mukaiset ilmoitukset on tehty (*1).
      4 artikla
      Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
      
         Tehty Brysselissä 30 päivänä lokakuuta 2015.
         
            
               ETA:n sekakomitean puolesta
            
            
               Puheenjohtaja
            
            Oda SLETNES
         
      
      
         (1)  EUVL L 367, 23.12.2014, s. 86.
      
         (*1)  Valtiosäännön asettamista vaatimuksista ei ole ilmoitettu.